Un poliţist din Prahova a sunat la 112 şi a cerut ajutorul colegilor după ce, în timpul unui scandal cu soţia, femeia a început să-l lovească. Oamenii legii au întocmit dosar penal şi au emis şi un ordin de protecţie pentru cinci zile, transmite corespondentul MEDIAFAX.

Surse din rândul achetatorilor au declarat, corespondentului MEDIAFAX, că incidentul s-a petrecut joi seară, în localitatea Floreşti.

Un poliţist, angajat la postul din Filipeştii de Pădure, a sunat la 112 ca să reclame că soţia îl bate.

Sursele citate au precizat că, iniţial, cei doi s-au certat iar apoi femeia a început să-l lovească pe poliţist cu palmele şi pumnul peste faţă.

Fata lor de 16 ani era de faţă şi a fost şi ea îmbrâncită de mamă.

Ca să nu degenereze tot scandalul, poliţistul ar fi preferat să sune la 112 să-şi cheme în ajutor colegii.

Deocamdată nu se ştie ce la ce a pornit cearta. Cert este că acum s-a întocmit dosar penal pentru violenţă în familie şi a fost emis un ordin de protecţie pentru cinci zile.